Τετάρτη 8 Απριλίου 2020

 Απαντήσεις Ελληνικά

Ο υπολογιστής μου

Διαβάζω δυνατά το ποίημα μέχρι να μην κάνω λάθος και αν θέλω το μαθαίνω απέξω. Έτσι θα εξασκήσω τη μνήμη μου!

Στον κομπιούτερ τικι - τικι
γυροφέρνει το ποντίκι
πάει με το δικό μου χέρι
ψάχνω να 'βρω πόσα ξέρει

αν τα θέλω, μου μαθαίνει
από μένα περιμένει
καύσιμά του το μυαλό μου
το γεμίζω για καλό μου

είναι άξιος βοηθός μου
φίλη μηχανή του κόσμου
τάχα, θα μπορούσε η γνώση
και καρδούλα να του δώσει;

*Θέτη Xορτιάτη*

*Ερωτήσεις κατανόησης κειμένου- γραπτής έκφρασης*

Αν ήσουν εσύ ο κατασκευαστής του υπολογιστή, πώς αλλιώς θα ονόμαζες το «ποντίκι»; Γιατί;



Αν ήμουν ο κατασκευαστής του υπολογιστή, θα ονόμαζα το ποντίκι μικρό εξερευνητή γιατί μας βοηθά να εξερευνήσουμε τον μαγικό κόσμο που κρύβεται πίσω από την οθόνη.

Παρακολούθησε το πρώτο video για το μάθημα των Ελληνικών και γράψε τρεις συμβουλές που θα έδινες στη μαμά, στον μπαμπά και το παιδί σχετικά με τη χρήση του υπολογιστή.

Μπορεί να σε βοηθήσει το παρακάτω λεξιλόγιο: *στάση σώματος, απόσταση από την οθόνη, 30 λεπτά το πολύ, στήριξη πλάτης, στηρίζω τη μέση με μαξιλάρι.*



**Μαμά, πρόσεξε να στηρίζεις την πλάτη σου με ένα μαξιλάρι.**

**Μπαμπά**, **μην ξεχνάς να στηρίζεις την πλάτη σου και να κρατάς τη σωστή απόσταση από την οθόνη!**



**Φίλη μου, θα σου πρότεινα να μην περνάς περισσότερο από 30λεπτά της μέρας μπροστά στην οθόνη. Προτίμησε τη βόλτα με το ποδήλατο.**

Μετά την προσφώνηση μαμά, μπαμπά, φίλη μου, ξεκινώ τις προτάσεις:

 πρόσεχε να…

 μην ξεχνάς να…

θα σου πρότεινα να ….



Η τελευταία στροφή του ποιήματος λέει:

………………………………..

είναι άξιος βοηθός μου
φίλη μηχανή του κόσμου
τάχα, θα μπορούσε η γνώση
και καρδούλα να του δώσει;

Ο υπολογιστής μπορεί να κάνει πολλά πράγματα εκτός από ένα ! Ποιο νομίζεις ότι είναι αυτό;

Ο υπολογιστής δεν μπορεί να νιώσει συναισθήματα χαράς, λύπης, θυμού, αγάπης όπως μπορεί ο άνθρωπος! Αυτή είναι η μεγάλη διαφορά που μας κάνει να ξεχωρίζουμε από ένα μηχάνημα…

Συμπληρώνω στις παρακάτω λέξεις τα **η, ι, οι** που λείπουν. Δεν

ξεχνώ τους τόνους, όπου λείπουν!

το ποντίκ**ι,** οι δρόμ**οι**, η στολ**ή,** οι γλάρ**οι,**

η αράχν**η** , το μαξιλάρ**ι**, η μηχαν**ή**, οι χαρταετ**οί,**

οι λύκ**οι**, το τακούν**ι**, το μπαστούν**ι**, το σκυλάκ**ι**,

οι γεωργ**οί**, η φυλακ**ή**, το μολύβ**ι**, η λίμν**η**

**** Συμπληρώνω ό, τι λείπει.

Ο σκύλος γαβγίζ**ει** δυνατά.

Η Άννα καθαρίζ**ει** τη βεράντα της.

Ο κηπουρός σκαλίζ**ει** τον κήπο.

Ο παππούς διαβάζ**ει** την εφημερίδα του.

Ο Αντώνης κοιτάζ**ει** τα αστέρια στον ουρανό.

Συμπληρώνω ***ει, αι ή ια*** και απαντώ στο αίνιγμα. Προσοχή στο κεφαλαίο!

**Εί**ν**αι** δύο όμορφα ζωάκ**ια**

των παιδιών πιστά φιλαράκ**ια**.

Το ένα κόκαλο μασά**ει** , συνεχώς γαβγίζ**ει**

και καμιά φορά γρυλίζ**ει**.

Το άλλο γλείφ**ει** και γουργουρίζ**ει**

και μονίμως νιαουρί**ζει**. 

**Είναι ο σκύλος και η γάτα.**

Τα φωνάζω με το όνομά τους!



 -**ε- -ι- - ι - -ου-**

 Γράφω τα φωνήεντα και τα δίψηφα φωνήεντα που φωνάζουν – ι - .Όλα μαζί είναι 5.



 **-η- -ι- -υ- -ει- -οι-**

 Συμπληρώνω τα **ει** και απαντώ στα αινίγματα.

 Πά**ει** , πά**ει** και πίσω δε γυρνά**ει**.

 Είναι **το ποταμάκι** .

Βασιλιάς δεν είναι, κορώνα φορά**ει** .

Ρολόι δεν έχ**ει** τις ώρες μετρά**ει**.

Είναι **ο ήλιος** .

Συμπληρώνω τα **αι** και απαντώ στα αινίγματα.

Στον ουρανό πηγ**αί**νει

μπροστά από τον ήλιο μπ**αί**νει

και στα βουνά σαν κατεβ**αί**νει

βροχή στο χώμα φέρνει.

Είναι **το σύννεφο**.

